Bangso turk

Bangso Turk adola rumpun gadang atau gabuangan kalompok etnis nan mahuni wilayah sabalah utara, tangah, jo barat Eurasia dan babahaso Turki nan tadiri dari banyak dialek.  Istilah *Turk* marepresentasian sabuah ethnolinguistik jo linguistik nan gadang maliputi babagai masyarakaik sarupo Kazakh, Uzbek, Kyrgyz, Uyghur, Azerbaijani, Turkmen, Turki, jo nan lain juo marujuak pado masyarakaik nan hanyo tasiso dalam sejarah sarupo Xiongnu, Kipchaks, Avar Eurasia, Bulgar, Hun, Seljuk, Khazar, Ottoman dan Timurid.

Sabagian gadang urang Turk mamiliki asa usua dari Asia Tengah, yaitu Pagunuangan Altai dan bahasa Turk alah manyeba luweh lewat migrasi jo invasi.Kini ko Bangsa Turk taseba di Asia Tengah Semenanjung Anatolia, wilayah Balkan, Padang Siberia jo Eropa Timur. Arti kato Turk iolah palinduang kapalo, namun dapek juo barasa dari kato *Tur* nan marupokan cucu Nabi Nuh. Istilah *Turk* marujuak pado suku atau masyarakaik Turk nan labiah spesifik, yaitu Bangso Turki nan mandiami nagori Turki, Nan marupokan anggota bangso Turk nan populasinyo gadang.

Kini ko, tadapek 6 Nagori Turk berdaulat, yaitu Turki, Azerbaijan, Kazakhstan, Kirgizstan, Turkmenistan & Uzbekistan. Tadapek juo daerah sub-nasional nan dihuni dek Bangso Turk sarupo Tatarstan, Bashkortostan, Chuvashia, Sakha, Karachay-Cherkessia, Kabardino-Balkaria, Khakassia & Tuva di Rusia, Gagauzia di Moldovo, Krimea di Ukraina juo Xinjiang di Cino. Kazakhstan marupokan nagori bangso Turk nan paliang luweh wilayahnyo, sadangkan Turki marupokan nagori Turk jo populasi nan tabanyak.

## Bahaso

### Penyebaran
Bahaso bangso Turk marupokan rumpun bahaso dari sakitar 30 bahaso, digunoan di wilayah nan luweh mulai dari Eropa Timur jo Mediterania, hinggo Siberia jo Manchuria sampai ka Timur Tangah. Sakitar 170 juta urang mamiliki bahaso Turki sabagai bahaso ibu inyo. Tambahannyo 20 juta urang mangecek bahaso Turki sabagai bahaso kaduonyo. Bahaso Turki jo jumlah pangecek paliang gadang iolah urang Turki, atau urang Turki Anatolia, nan tamasuak kadalam 40% dari sadoalah pangecek bahaso Turki. Labiah dari sapartigo etnis bangso Turk iolah urang Turki, nan sabagian gadang tingga di wilayah nan sabananyo dulunyo wilayah nan didominasi Dinasti Usmaniyah, di Eropa Selatan jo Timur sarato Asia Barat; sarato di Eropa Barat, Australia jo Amerika sabagai akibek dari imigrasi Siso urang Turki tapusek di Asia Tangah, Rusia, Kaukasus, Cino jo Irak Utara.

Rumpun bahaso Turki sacaro tradisional dianggok sabagai bagian dari rumpun bahaso Altai nan diusulan.

### Alfabet
Alfabet bahaso Turki adolah kumpulan alfabet nan takaik jo huruf (sabalumnyo dikenal sabagai rune), nan digunoan untuak manulih sabagian gadang bahaso Turki. Prasasti dalam huruf Turki ditamuan di Mongolia. Sabagian gadang Prasasti nan diawetkan batanggal antaro abad ka-8 jo ka-10 Masehi.

Naskah kuno Turki indak sarupo naskah tipologi nan lainnyo, indak mamiliki palaeografi nan saragam sarupo misalnyo, rune Gotik nan takenal jo keseragaman bahaso jo paleografinyo nan luar biaso. Alfabet Turki dibagi manjadi ampek kalompok, nan paliang takenal adolah versi Orkhon dari grup Enisei. Aksara Orkhon adolah alfabet nan digunoan dek Göktürks dari abaik ka-8 untuak marekam bahaso Turki Kuno. Nan salanjuiknyo digunoan dek Kekaisaran Uyghur; varian Yenisei diketahui dari prasasti Kirgistan abaik ka-9, jo kamungkinan mampunyoi sepupu di Lembah Talas di Turkestan jo aksaro Hongaria Kuno abaik ka-10. Irk Bitig adolah ciek-cieknyo teks manuskrip langkok nan dikatahui ditulih dalam aksaro Turki Kuno.

## Daftar suku Turk

; Kelompok Bangso Turk nan ala punah

* Az
* Dingling
* Bulgars
* Esegel
* Barsils
* Alat
* Basmyl
* Onogurs
* Saragurs
* Sabirs
* Shatuo
* Ongud (from Shatuo)
* Göktürks
* Oghuz Turks
* Kanglys
* Khazars
* Kipchaks
* Kurykans
* Kumans
* Pechenegs
* Karluks
* Tiele
* Turgesh
* Tukhsi
* Yenisei Kirghiz
* Chigils
* Toquz Oghuz
* Orkhon Uyghurs
* Yagma
* Nushibi
* Duolu
* Kutrigurs
* Utigurs
* Yabaku
* Yueban
* Bulaqs
* Xueyantuo
* Torks
* Chorni Klobuky
* Berendei
* Yemeks
* Naimans (partly)
* Keraites (partly)
* Merkits (partly)
* Uriankhai (partly)

## Galeri

Berkas:Putin and Muslim religious leaders of Bashkortostan.jpg|Para ulama Bashkir dari Bashkortostan menjamu Vladimir Putin
Berkas:Kyrgyz Manaschi, Karakol.jpg|Urang suku Kyrgyz sadang membaco puisi
Berkas:Gagauz-children.jpg|Komunitas Gagauz
Berkas:Russian Winter Festival London 2007 119.jpg|Panari dari suku Chuvas.
Berkas:Chaim Hezekiah Medini 1.jpg|Chaim Hezekiah Medini, Rabi Yahudi dari suku Krimchak
Berkas:Turkmen girl and baby.jpg|Anak ketek Turkmen jo adiaknyo dari Afganistan
Berkas:Kazakh woman at the Caspian Sea.JPG|Padusi Kazakh
Berkas:Kyzyl Shaman.jpg|Dukun Tuva
Berkas:شکارچی ایل.jpg|Pamburu dari suku Qashqai dan istrinyo di Iran
Berkas:Хакасы.JPG|Urang-urang Khakas
Berkas:Khotan-melikawat-chicas-d02.jpg|Gadih Uyghur (RRC)
Berkas:UzbekStudents.jpg|Etnis Uzbek
Berkas:Tatar women of the Caucasus, Russian Empire, ca. 1895.jpg|Sakalompok padusi tatar di Kaukasus, Rusia
Berkas:Small race in Takhtakupir.jpg|Anak ketek panunggang kudo Karakalpak di Karakalpakstan, Uzbekistan
Berkas:Turkish kids.jpg|Anak ketek Turki

## Rujuakan